મગફળીના ઓછા ભાવના મુદ્દે ચિંતાગ્રસ્ત ખેડૂતો માટે રાજ્યના કૃષિ પ્રધાન ચીમન સાપરિયાએ ટેકાના ભાવ નક્કી કરવાની જાહેરાત કરી છે. જેમાં કેન્દ્ર સરકારની મદદથી ટેકાના ભાવે નોડલ એજન્સીઓ સેન્ટર પરથી ખરીદી કરશે અને તેના માટે રૂપિયા 100 કરોડની ફાળવણી પણ કરવામાં આવશે. આ માટે રાજ્યમાં 50થી વધુ રાજ્ય સરકાર દ્વારા કેન્દ્ર ઉભા કરવામાં આવશે. ઉલ્લેખનીય છે કે સૌરાષ્ટ્ર સહિત રાજ્યના ઘણા વિસ્તારોમાં મગફળીના મબલખ ઉત્પાદની થવા છતાં મગફળીના ભાવ સાવ તળિયે જતા ખેડૂતો ચિંતિત થયા હતા. અને વિવિધ એપીએમસી ખાતે ચક્કાજામ કરી મગફળીનો સ્ટોક ઠાલવીને રોષ વ્યક્ત કરી રહ્યા છે ત્યારે ગઈકાલે કિસાન સંઘે પણ ખેડૂતોના આ વિરોધને ટેકો આપ્યો હતો અને હવે સરકારે પણ ખેડૂતોની પડખે રહેતા મગફળીના ટેકાના ભાવ સરકાર નક્કી કરશે તેવી જાહેરાત કરવામાં આવી છે.